दिल्ली: जांच करने जहांगीरपुरी पहुंची क्राइम ब्रांच की टीम पर हमला, इंस्पेक्टर घायल
दिल्ली पुलिस की क्राइम ब्रांच इस मामले में लगातार गिरफ्तारी कर रही है। हाल ही में पुलिस की टीम गोली चलाने वाले शख्स सोनू की गिरफ्तारी के लिए इलाके में पहुंची थी। इस दौरान कुछ महिलाओं ने पत्थर से टीम पर हमला कर दिया।
दिल्ली के जहांगीरपुरी इलाके में हुई हिंसा का मामला थमने का नाम नहीं ले रहा है। दिल्ली पुलिस की क्राइम ब्रांच इस मामले में लगातार गिरफ्तारी कर रही है। हाल ही में पुलिस की टीम गोली चलाने वाले शख्स सोनू की गिरफ्तारी के लिए इलाके में पहुंची थी। वह अभी तक पुलिस की गिरफ्त से बाहर और फरार चल रहा है। पुलिस सोनू की साली को पूछताछ के लिए लेकर आई थी। इसके बाद स्थानीय महिलाओं ने हंगामा शुरू कर दिया। महिलाओं ने पुलिस की टीम पर ही पत्थरबाज़ी शुरू कर दी। इस घटना में एक इंस्पेक्टर सतेंद्र खारी के पैर में भी चोट आई है। पुलिस की क्राइम ब्रांच की टीम शोभायात्रा के दिन गोली चलाते हुए आइडेंटिफाई हुआ था। इस दौरान पुलिस सोनू के परिजनों के पूछताछ के लिए अपने साथ लेकर आ रही थी। इस दौरान कुछ महिलाओं ने पुलिस की टीम पर ही हमला कर दिया। मामला बढ़ता देख रैपिड एक्शन फोर्स की महिला टीम को इलाके में तैनात कर दिया गया है।जहांगीरपुरी में क्राइम ब्रांच की टीम पर घरों की छत पर जुटी भीड़ ने पत्थर बरसाए। हालांकि पुलिस ने बलप्रयोग नहीं किया है। पुलिस चाहती तो यहां मौजूद लोगों को बल प्रयोग करके खदेड़ सकती थी। हालांकि स्थिति अभी नियंत्रण में है। फिलहाल पूरे इलाके को घेर लिया गया है और मामले की जांच आगे की जा रही है। अन्य लोगों की इलाके में एंट्री को भी कुछ समय के लिए रोक दिया गया है।